Imezdaɣ n taddart n Ilaḥluten mi ara d-tili lǧanaza di taddart, mi ara yemmet yiwen, rezzun imezdaɣ n taddart ɣer wexxam anda i d-tella lǧanaza iwakken ad ṣebbṛen tawacult-is, ad qqimen alma yemḍel lmeṛḥum, deg yiḍ n wass-nni ad uɣelen imezdaɣ n taddart ɣer uxxam n lǧanaza aken-nni tlata n wussan i wakken ad asen-ksen lwaḥc, imiren ad as-arren timḍelt, azekka-ni tanezzayt, rezzun imezdaɣ n taddart ɣer tajebbant, ad awi-n lwaɛda iwakken ad ttfarrqen di tjebbant, llan wid i rezzun ass n telteyyam, di taddart n Ilaḥluten mi ara yemmet yiwen, d imezdaɣ n taddart ara isewwen tagella i wexxam n win yemmuten, zik imezdaɣ n taddart xeddmen 40 n yum i win ara yemten dɣa deg wass wiss 40, tura llan lamaɛna yal yiwen melmi id ten-ixeddem, yezmer ad ten-yexdem di 15 n wussan, di 20 n wussan, melmi i zemren ad ten-xedmen, lmeṛḥum tẓallan fell-as lexwan, tt-ɛawazen fell-as laxwan akked ccix 37